
LIETUVOS RESPUBLIKOS VYRIAUSYBĖ

NUTARIMAS
DĖL LIETUVOS RESPUBLIKOS VYRIAUSYBĖS 2001 M. SAUSIO 25 D. NUTARIMO NR. 86 „DĖL LIGOS IR MOTINYSTĖS SOCIALINIO DRAUDIMO IŠMOKŲ NUOSTATŲ PATVIRTINIMO“ PAKEITIMO

2023 m. lapkričio 29 d. Nr. 928
Vilnius

Lietuvos Respublikos Vyriausybė  n u t a r i a:
. Pakeisti Ligos ir motinystės socialinio draudimo išmokų nuostatus, patvirtintus Lietuvos Respublikos Vyriausybės 2001 m. sausio 25 d. nutarimu Nr. 86 „Dėl Ligos ir motinystės socialinio draudimo išmokų nuostatų patvirtinimo“:
. Pripažinti netekusiu galios 29 punktą.
. Pakeisti 38 punktą ir jį išdėstyti taip:
„. Asmenims, laikinojo nedarbingumo, šeimos nario slaugos ar vaiko priežiūros laikotarpiu, nustatytu Įstatymo 5 straipsnio 2 dalies 6 punkte, be pateisinamų priežasčių pažeidusiems elgesio nedarbingumo metu taisykles, nustatytas sveikatos apsaugos ministro ir socialinės apsaugos ir darbo ministro tvirtinamose elektroninių nedarbingumo pažymėjimų bei elektroninių nėštumo ir gimdymo atostogų pažymėjimų išdavimo taisyklėse, ligos išmoka Valstybinio socialinio draudimo fondo valdybos teritorinio skyriaus sprendimu neskiriama arba jos mokėjimas nutraukiamas nuo pažeidimo padarymo dienos. Valstybinio socialinio draudimo fondo valdybos teritorinis skyrius nustato, ar priežastys pateisinamos. Pateisinamomis priežastimis laikoma: ūmus asmens sveikatos sutrikimas, stichinė nelaimė, nelaimingas atsitikimas, šeimos nario mirtis, ūmi liga, kitos objektyvios aplinkybės, dėl kurių buvo pažeistos elgesio nedarbingumo metu taisyklės. Priežastys pripažįstamos pateisinamomis, kai pateikiami ir (ar) gaunami jas patvirtinantys dokumentai ir (ar) duomenys.“
. Papildyti 381 punktu:
„. Jei elgesio nedarbingumo metu taisyklių, nustatytų sveikatos apsaugos ministro ir socialinės apsaugos ir darbo ministro tvirtinamose elektroninių nedarbingumo pažymėjimų bei elektroninių nėštumo ir gimdymo atostogų pažymėjimų išdavimo taisyklėse, pažeidimus nustato darbdavys, sudaręs komisiją, jis duomenis apie elgesio nedarbingumo metu taisyklių pažeidimus (asmens vardą, pavardę, gimimo datą, pažeistas elgesio nedarbingumo metu taisykles) ir dokumentus, įrodančius elgesio nedarbingumo metu taisyklių pažeidimus, pateikia Valstybinio socialinio draudimo fondo valdybos teritoriniam skyriui. Jei Valstybinio socialinio draudimo fondo valdybos teritorinis skyrius, remdamasis pateiktais ir (ar) gautais dokumentais ir (ar) duomenimis, nenustato pateisinamų priežasčių, nurodytų Nuostatų 38 punkte, jo sprendimu ligos išmoka neskiriama arba jos mokėjimas nutraukiamas nuo pažeidimo padarymo dienos.“
. Pakeisti 39 punktą ir jį išdėstyti taip:
„. Duomenis apie pareigūnų ar karių elgesio nedarbingumo metu taisyklių, nustatytų sveikatos apsaugos ministro ir socialinės apsaugos ir darbo ministro tvirtinamose elektroninių nedarbingumo pažymėjimų bei elektroninių nėštumo ir gimdymo atostogų pažymėjimų išdavimo taisyklėse, pažeidimus (pareigūno ar kario vardą, pavardę, gimimo datą, pažeistas elgesio nedarbingumo metu taisykles) ir informaciją apie tai, kad elgesio nedarbingumo metu taisyklės pažeistos dėl nepateisinamų priežasčių, Fondo valdybos Vilniaus skyriui pateikia institucijos, kuriose tarnauja pareigūnai ar kariai. Pateisinamomis priežastimis laikomos priežastys, nurodytos Nuostatų 38 punkte. Remiantis pateiktais duomenimis ir informacija, ligos išmoka Fondo valdybos Vilniaus skyriaus sprendimu neskiriama arba jos mokėjimas nutraukiamas nuo pažeidimo padarymo dienos.“
. Pakeisti 63 punktą ir jį išdėstyti taip:
„. Pagrindas skirti profesinės reabilitacijos išmoką yra Asmens su negalia teisių apsaugos agentūros prie Socialinės apsaugos ir darbo ministerijos sprendimas dėl profesinės reabilitacijos paslaugų poreikio nustatymo ir profesinės reabilitacijos pažymėjimas, išduotas ir pratęstas socialinės apsaugos ir darbo ministro tvirtinamų profesinės reabilitacijos pažymėjimų išdavimo taisyklių nustatyta tvarka. Praradus profesinės reabilitacijos pažymėjimą, profesinės reabilitacijos išmoka mokama pagal jo dublikatą.“
. Pakeisti 69.1 papunktį ir jį išdėstyti taip:
„. ligos išmokai – prašymas ir darbdavio pranešimas išmokai skirti (forma NP‑SD2); darbdavio patvirtinimas Įstatymo 111 straipsnio 1 dalyje nustatytais atvejais – užpildyta Darbdavio patvirtinimo, ar darbuotojas tapo laikinai nedarbingas dėl Lietuvos Respublikos Vyriausybės paskelbtos ekstremaliosios situacijos ir (ar) karantino metu vykdytos profesinės veiklos, forma, patvirtinta Valstybinio socialinio draudimo fondo valdybos prie Socialinės apsaugos ir darbo ministerijos direktoriaus (toliau – Patvirtinimo forma); asmenys, nurodyti Įstatymo 8 straipsnio 3 dalyje, turi pateikti ir bendrojo ugdymo programos, profesinio mokymo programos arba aukštojo mokslo studijų programos baigimą ir atitinkamo išsilavinimo ar kvalifikacijos įgijimą patvirtinantį dokumentą (pagrindinio išsilavinimo pažymėjimą, brandos atestatą, profesinio mokymo diplomą, kvalifikacijos pažymėjimą, profesinio bakalauro diplomą, bakalauro diplomą, magistro diplomą ar studijų pažymėjimą arba lygiavertį išsilavinimą ar kvalifikaciją, įgytą pagal užsienio valstybių ar tarptautinių organizacijų švietimo programas, patvirtinančius dokumentus ir jų priedus (jei tokie yra)) ar jo kopiją, jei duomenų apie bendrojo ugdymo programos, profesinio mokymo programos arba aukštojo mokslo studijų programos baigimą ir atitinkamo išsilavinimo ar kvalifikacijos įgijimą patvirtinančio dokumento išdavimą nėra valstybės ar žinybiniuose registruose, valstybės ir savivaldybės informacinėse sistemose arba šie duomenys negaunami elektroniniu būdu pagal asmens duomenų teikimo sutartį;“.

. Pakeisti 69.4 papunktį ir jį išdėstyti taip:
„. tėvystės išmokai – prašymas, įsakymo (potvarkio) dėl tėvystės atostogų suteikimo kopija, nuorašas ar išrašas (jeigu nepateiktas pranešimas apie apdraustajam asmeniui suteiktas (atšauktas) tėvystės atostogas arba atostogas vaikui prižiūrėti (forma 9-SD)), 
vaiko (-ų) gimimo faktą patvirtinantys dokumentai, o jei juose pateiktų duomenų neužtenka tėvystės išmokai skirti, – vaiko (-ų) gimimo įregistravimą patvirtinantys dokumentai, tėvystės, įvaikinimo ar globos faktą patvirtinantys dokumentai;“.
. Pakeisti 69.5 papunktį ir jį išdėstyti taip:
„. vaiko priežiūros išmokai – prašymas, vaiko (-ų) gimimo faktą patvirtinantys dokumentai, o jei juose pateiktų duomenų neužtenka vaiko priežiūros išmokai skirti, – 
vaiko (-ų) gimimo įregistravimą patvirtinantys dokumentai, įvaikinimo ar globos faktą patvirtinantys dokumentai ir įsakymo (potvarkio) dėl vaiko (-ų) priežiūros atostogų suteikimo kopija (-os), nuorašas (-ai) ar išrašas (-ai) (jeigu nepateiktas pranešimas (-ai) apie apdraustajam asmeniui suteiktas (atšauktas) tėvystės atostogas arba atostogas vaikui prižiūrėti (forma 9-SD)); asmenys, nurodyti Įstatymo 22 straipsnio 4 dalyje, turi pateikti ir Įstatymo 22 straipsnio 5 dalyje nurodytų aplinkybių buvimą pagrindžiančių dokumentų kopijas ar išrašus, jeigu minėtų duomenų nėra valstybės ar žinybiniuose registruose, valstybės ir savivaldybės informacinėse sistemose arba šie duomenys negaunami elektroniniu būdu pagal asmens duomenų teikimo sutartį.“
. Pakeisti 70.1 papunktį ir jį išdėstyti taip:
„. ligos išmokai – prašymą; asmenys, nurodyti Įstatymo 8 straipsnio 3 dalyje, turi pateikti ir bendrojo ugdymo programos, profesinio mokymo programos arba aukštojo mokslo studijų programos baigimą ir atitinkamo išsilavinimo ar kvalifikacijos įgijimą patvirtinantį dokumentą (pagrindinio išsilavinimo pažymėjimą, brandos atestatą, profesinio mokymo diplomą, kvalifikacijos pažymėjimą, profesinio bakalauro diplomą, bakalauro diplomą, magistro diplomą ar studijų pažymėjimą arba lygiavertį išsilavinimą ar kvalifikaciją, įgytą pagal užsienio valstybių ar tarptautinių organizacijų švietimo programas, patvirtinančius dokumentus ir jų priedus (jei tokie yra)) ar jo kopiją, jei duomenų apie bendrojo ugdymo programos, profesinio mokymo programos arba aukštojo mokslo studijų programos baigimą ir atitinkamo išsilavinimo ar kvalifikacijos įgijimą patvirtinančio dokumento išdavimą nėra valstybės ar žinybiniuose registruose, valstybės ir savivaldybės informacinėse sistemose arba šie duomenys negaunami elektroniniu būdu pagal asmens duomenų teikimo sutartį;“.
. Pakeisti 70.4 papunktį ir jį išdėstyti taip:
„. tėvystės išmokai – prašymą su pranešimu (-ais) apie pasirinktą tėvystės laikotarpį ar vaiko priežiūros laikotarpį, vaiko (-ų) gimimo faktą patvirtinančius dokumentus, o jei juose pateiktų duomenų neužtenka tėvystės išmokai skirti, – vaiko (-ų) gimimo įregistravimą patvirtinančius dokumentus, tėvystės, įvaikinimo ar globos faktą patvirtinančius dokumentus;“.
. Pakeisti 70.5 papunktį ir jį išdėstyti taip:
„. vaiko priežiūros išmokai – prašymą su pranešimu (-ais) apie pasirinktą tėvystės laikotarpį ar vaiko priežiūros laikotarpį, vaiko (-ų) gimimo faktą patvirtinančius dokumentus, o jei juose pateiktų duomenų neužtenka vaiko priežiūros išmokai skirti, – vaiko (-ų) gimimo įregistravimą patvirtinančius dokumentus, įvaikinimo ar globos faktą patvirtinančius dokumentus; asmenys, nurodyti Įstatymo 22 straipsnio 4 dalyje, turi pateikti ir Įstatymo 22 straipsnio 5 dalyje nurodytų aplinkybių buvimą pagrindžiančių dokumentų kopijas ar išrašus, jeigu minėtų duomenų nėra valstybės ar žinybiniuose registruose, valstybės ir savivaldybės informacinėse sistemose arba šie duomenys negaunami elektroniniu būdu pagal asmens duomenų teikimo sutartį.“
. Pakeisti 831 punkto pirmąją pastraipą ir ją išdėstyti taip:
„. Įstatymo 24 straipsnio 7 dalyje nustatytu atveju asmenų vidutinio mėnesinio kompensuojamojo uždarbio, apriboto Įstatymo 6 straipsnio 51 dalyje nurodytu minimaliu ir maksimaliu kompensuojamojo uždarbio dydžiu, dydis (toliau šiame punkte – vidutinis mėnesinis kompensuojamasis uždarbis) lyginamas su atitinkamą mėnesį paskirtos vaiko priežiūros išmokos (bendros šių išmokų sumos) ir tą patį mėnesį, už kurį mokama vaiko priežiūros išmoka (bendra šių išmokų suma), apskaičiuotų pajamų ir (ar) išmokų, nurodytų Įstatymo 24 straipsnio 7 dalyje, suma.“
. Nustatyti, kad:
. šio nutarimo 1.5, 1.6, 1.9 ir 1.12 papunkčiai įsigalioja 2024 m. sausio 1 d.;
. šio nutarimo 1.1 papunktis įsigalioja 2024 m. liepos 1 d.



Ministrė Pirmininkė		Ingrida Šimonytė



Socialinės apsaugos ir darbo ministrė					Monika Navickienė

